pt es es eo eo eo eo eo eo eo eo eo hbs_lat eo eo eo eo hbs_lat eo es eo eo hbs_lat eo eu eo eo hbs_lat eo eo eo eo hbs_lat eo tr eu eo eo eo eo eo eo eo pt eo eo eo eo eo eo eo eo es eo eo en es es gl hbs_lat en eo eo eo it nn la eo it it eo de it eo eo eo eo eo eo lv de it en es
HeKo - retagentejo de la Esperanta Civito
HeKo estas novaĵagentejo je la servo de la establoj en kaj apud la Pakto por la Esperanta Civito, sub la imprimaturo de la Konsulo aŭ lia delegito. La informoj estas: oficialaj de la Civitaj instancoj, se indikitaj per la litero C; bultenaj de paktintaj establoj, se indikitaj per la litero B; alies neoficialaj, pri kio ajn utila por la evoluo de Esperantio, se indikitaj per la litero A. Kaj pri Eŭropaj institucioj, se indikitaj per la litero E.
Eblas SENDI KOMENTARION aŭ ARTIKOLON tra la redakcia adreso.
Publikigo estas rajto por kiu havas la esperantan civitanecon, laŭdiskrecia por la ceteraj.
Eblas donaci monon por subteni nin pere de PayPal-konto: bonvolu demandi tra la redakcio.
Nia poŝta adreso: Esperanta Civito > HeKo, strato Edinburgo 26, BE-1050 Bruselo (Belgio)
HeKo 657 1-B, 8 sep 17: "Femina" gastos en la oktobra literatura kafejo
"La jardeko de Femina" estos la temo traktota de d-ino Perla Martinelli, dum la 42a literatura kafejo en Budapeŝto, lundon la 16an de oktobro 2017.
C-ino Martinelli ĉefredaktis la revuon dum naŭ jaroj, realigante kulture tre valoran periodaĵon. La valoron konfirmis la decido de "Literatura Foiro" asimili parte ĝin, aldonante ok feminajn paĝojn ekde februaro 2018.
La renkonto okazos ĉe la orienta legacio de la Esperanta Civito, avenuo Thököly 58-60 (en la ambasada kvartalo). Enkondukos sen. Anna Bartek, vicprezidanto de Fajszi Amika Rondo. Aŭspicias Esperanta PEN-Centro.
HeKo 656 9-B, 7 sep 17: Valle: la dua numero de Heroldo estas preparata
Preskaŭ du monatojn post la lasta anonco de eldonejo Lexus pri la produktado de nur kvin numeroj de HdE en 2017 (po unu en monato inter aŭgusto kaj decembro, krom unu inter januaro kaj julio), Kultura Centro Esperantista skribis al Brazilo: "KCE daŭre atendas la stokon de la dua numero de HdE en 2017, por kiu ĝi mendis kaj pagis kolektivan abonon. Kiam Lexus sendos ĝin?"
S-ro Fabrício Valle, direktoro de Lexus kaj responsa pri la produktado de HdE, respondis: "La dua numero estas preparata (redaktata kaj jam enpaĝigata). Ni informos vin kiam ĝi estos jam ekspedita."
HeKo 656 8-A, 7 sep 17: La individua membraro de UEA sub 4.000?
"La 3an de majo 2017 la membronombro estis 3.642, kio signifis malkreskon de 140 kompare kun la sama dato de 2016" publike ĵus deklaris komitatano Osmo Buller rilate la ĉi-jaran individuan membraron de Universala Esperanto-Asocio.
Laŭ vicprezidanto Stefan MacGill, la situacio apenaŭ pliboniĝis, ĉar la ĉefa pufigilo de la UEA-nombroj malmulte efikas: "Per fondaĵo Canuto eblis aligi 215 personojn, kompare kun 365 en 2016 kaj 707 en 2015. Landoj kiel Barato kaj Pakistano plene malaperis".
HeKo 656 7-B, 6 sep 17: Baldau prespreta la franclingva PEN-kajero
Ĉi-monate estos finita la redaktado de la informa PEN-kajero pri nia literaturo, en la franca lingvo, kiu poste utilos kiel matrico por la versioj en la kastilia kaj en la angla. Ĝi ampleksos sesdekon da paĝoj en formato A5, simile al numero de "Literatura Foiro": ankaŭ la arkitekturo de la presaĵo memorigos nian ĉefan kulturan revuon.
La provizora titolo eble iom longas, sed ĝi paŭsas tiun de similaj broŝuroj (ekzemple pri la kultura historio de la slovenoj): "Bref aperçu de l’histoire culturelle de la communauté espérantophone et du peuple espérantien". La enhavo artikiĝas en ses ĉapitroj plus la biogramoj de la PEN-membroj.
HeKo 656 6-B, 5 sep 17: Afrika redaktoro por la gazetoj de LF-koop
Sekve de publika anonco, diversaj afrikanoj kandidatiĝis por la posteno de afrika kunlaboranto ĉe la periodaĵoj de LF-koop. Du estis specife interesaj, kaj inter ili la elekto favoris c-anon Mushosi Birindwa el Buĵumburo.
Mushosi Birindwa havas C1-diplomon laŭ LTSEC kaj formiĝis en du Afrikaj Esperantologiaj Semajnoj. En 2016 li kandidatis al la Civita Senato kaj estis elektita per la Blanka Listo. Li ne estas mem verkisto, almenaŭ ĝis nun; sed lia tasko estas kunlabori kun la ĉefredaktoroj (unuavice de "Literatura Foiro") por spuri talentajn intelektulojn en la afrika Esperantio.
Deklaro de Pola Studenta Esperanto-Komitato
Se kelkaj literoj ne aperas trafe, vidu en karaktraroj unicode
helpe de JuTs, MODx - ©2006 Esperanta Civito